Issa Diop

Issa Laye Lucas Jean Diop (sündinud 9. jaanuaril 1997 Toulouse'is) on Prantsusmaa jalgpallur, kes mängib keskkaitsjana Premier League'i klubis Fulham.

Diop alustas klubikarjääri kodulinna klubis Toulouse FC, mille noorteakadeemiaga liitus ta 2006. aastal. Prantsusmaa kõrgliigas tegi ta klubi põhimeeskonnas debüüdi 2015. aasta novembris ning lõi juba oma teises mängus klubikarjääri esimese värava.

2018. aasta juunis liitus ta Inglismaa kõrgliigaklubiga West Ham United, kellega sõlmis viieaastase lepingu. Arvatav üleminekusumma oli 22 miljonit naelsterlingit, millega oli Diop West Ham Unitedi läbi aegade kallim ost."West Ham sign sought-after French defender Issa Diop". West Ham United F.C. 19.6.2018. Vaadatud 23.2.2019"Issa Diop: West Ham sign Toulouse defender for club record £22m". BBC Sport. 19.6.2018. Vaadatud 23.2.2019 Tema Premier League'i debüüt ei alanud hästi, kui ta lõi 25. augustil toimunud mängus Arsenali vastu omavärava, kuid juba kolm päeva hiljem liigakarikamängus AFC Wimbledoni vastu oma esimese värava West Ham Unitedi kasuks. Esimese värava Inglismaa kõrgliigas lõi ta West Ham Unitedi kasuks 22. veebruaril 2019 mängus Fulhami vastu.

2022. aasta augustis sõlmis ta viieaastase lepingu Fulhamiga.

Aastatel 2013–2018 mängis Diop Prantsusmaa noortekoondistes. 2016. aastal tuli ta Prantsusmaa kuni 19-aastaste koondisega Euroopa meistriks.

 Viited 

Kategooria:Prantsusmaa jalgpallurid
Kategooria:Toulouse FC jalgpallurid
Kategooria:West Ham Unitedi mängijad
Kategooria:Fulham FC mängijad
Kategooria:Ligue 1 mängijad
Kategooria:Premier League'i mängijad
Kategooria:Sündinud 1997